
ŠAKIŲ RAJONO SAVIVALDYBĖS TARYBA
SPRENDIMAS

DĖL PRITARIMO PROJEKTUI „POILSIO IR VANDENS TURIZMO ZONOS ĮRENGIMAS BEI INFRASTRUKTŪROS PLĖTRA PRIE ŠEŠUPĖS KUDIRKOS NAUMIESTYJE“
2010 m. gruodžio 23 d. Nr.T-407 
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 41 p., Lietuvos kaimo plėtros 2007-2013 metų programos priemonės „Kaimo atnaujinimas ir plėtra“ įgyvendinimo (LEADER metodu) taisyklėmis, patvirtintomis Lietuvos Respublikos žemės ūkio ministro 2009 m. sausio 6 d. įsakymu Nr. 3D-6 (Žin., 2009, Nr. 3-57; 2010, Nr. 32-1510, Nr. 82-4356), Bendrosiomis taisyklėmis pareiškėjams, teikiantiems vietos projektų paraiškas pagal Šakių krašto integruotą vietos plėtros strategiją „Gyvensenos kokybės gerinimas Šakių rajono kaimo vietovėse“ ir Specialiosiomis taisyklėmis pareiškėjams, teikiantiems vietos projektų paraiškas pagal Šakių krašto integruotos vietos plėtros strategijos „Gyvensenos kokybės gerinimas Šakių rajono kaimo vietovėse“ 1 prioriteto 1.1 priemonę „Kaimų atnaujinimas ir plėtra“, patvirtintomis Šakių krašto vietos veiklos grupės valdybos 2010 m. spalio 11 d. posėdžio protokolu Nr. 05, ir atsižvelgdama į rajono savivaldybės tarybos 2009 m. sausio 22 d. sprendimą Nr. T-2 „Dėl savivaldybės tarybos  2008 m. liepos 24 d. sprendimo Nr. T-226 papildymo“,  n u s p r e n d ž i a:

1. Pritarti asociacijos Kudirkos Naumiesčio miesto ir seniūnijos bendruomenės centras „Santaka“ projektui „Poilsio ir vandens turizmo zonos įrengimas bei infrastruktūros plėtra prie Šešupės Kudirkos Naumiestyje“ pagal Lietuvos kaimo plėtros 2007–2013 metų programos priemonę „Kaimo atnaujinimas ir plėtra“ (LEADER metodu).

2. Pritarti partnerystei tarp rajono savivaldybės administracijos ir Kudirkos Naumiesčio miesto ir seniūnijos bendruomenės centro „Santaka“, įgyvendinant šį projektą. 


3. Užtikrinti reikiamą ne mažiau 10 proc. projekto vertės bendrafinansavimą piniginėmis lėšomis ir (arba) įnašu natūra (nekilnojamuoju turtu).

4. Sutikti, kad asociacijos Kudirkos Naumiesčio miesto ir seniūnijos bendruomenės centras „Santaka“ pirmininkas Edvardas Belevičius pasirašytų visus dokumentus, susijusius su projekto paraiškos rengimu ir teikimu, o projektą pripažinus tinkamu finansuoti – paramos sutartį.
Meras



             

          Juozas Bertašius 

